sagorsarker/bangla-wikipedia huggingface dataset:
আলগাপুর বিধানসভা কেন্দ্র

আলগাপুর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৭৮ সাল থেকে কার্যকর এবং সর্বাধিকবার বিজিত দলদুটি হলো ভারতীয় জাতীয় কংগ্রেস ও অসম গণ পরিষদ (উভয় চার বার)।
সীমানা পুনর্নির্ধারণ কমিশনের আদেশ অনুসারে, আলগাপুর বিধানসভা কেন্দ্রটি হাইলাকান্দি জেলার হাইলাকান্দি থানায় ১ নং সারকেল এবং কাছাড় জেলার শিলচর থানায় ২৩ ও ২৪ নং সারকেল নিয়ে গঠিত।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬৩,০৪৯ জন যার মধ্যে পুরুষ ভোটার ৮৫,৯০৫ জন এবং নারী ভোটার ৭৭,১৪০ জন। এছাড়াও চারজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। আলগাপুর বিধানসভা কেন্দ্রে ২০২১ ভোটার লিঙ্গানুপাত ৮৯৮।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪৩,৭১৪ জন যার মধ্যে পুরুষ ভোটার ৭৭,৮০৬ জন এবং নারী ভোটার ৬৫,৯০৮ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩১,৬২৪ জন যার মধ্যে পুরুষ ভোটার ৭১,০১৮ জন এবং নারী ভোটার ৬০,৬০৬ জন।
ফিলিপাইন টুয়েন্টি২০ আন্তর্জাতিক ক্রিকেটারদের তালিকা

এটি ফিলিপিনো টুয়েন্টি২০ আন্তর্জাতিক ক্রিকেটারদের তালিকা।
২০১৮ সালের এপ্রিল মাসে, আইসিসি তার সকল সদস্যদের পূর্ণ টি-টোয়েন্টি আন্তর্জাতিক (টি২০আই) মর্যাদা দেওয়ার সিদ্ধান্ত নেয়। ফলে, ১ জানুয়ারি ২০১৯ এর পর ফিলিপাইন এবং আইসিসির অন্যান্য সদস্যদের মধ্যে খেলা সমস্ত টি-টোয়েন্টি ম্যাচের আন্তর্জাতিক মর্যাদা থাকবে।
এই তালিকায় ফিলিপাইন ক্রিকেট দলের সকল সদস্য রয়েছে যারা অন্তত একটি টি-টোয়েন্টি ম্যাচ খেলেছে। যেদিন একজন খেলোয়াড় তার প্রথম টি২০আই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টি২০আই ম্যাচে তার প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
রুচির মহাজন

রুচির মহাজন ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন।
মাচান্দা বিদ্দাপ্পা

মাচান্দা বিদ্দাপ্পা ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন।
লুসি কোচারিয়ান

লুসি কোচারিয়ান (জন্ম ১৯৮৪) একজন আর্মেনিয়ান সাংবাদিক এবং ব্লগার যিনি তার দেশে নারীর প্রতি সহিংসতার বিরুদ্ধে অবস্থান নেওয়ার জন্য পরিচিত। তিনি প্রথম আর্মেনিয়ান হিসেবে ২০২০ সালের মার্চ মাসে মার্কিন পররাষ্ট্রমন্ত্রীর থেকে আন্তর্জাতিক সাহসী নারী পুরস্কার লাভ করেন।
লুসি কোচারিয়ান ১৯৮৪ সালে জন্মগ্রহণ করেন। তিনি একজন সাংবাদিক, রেডিও হোস্ট এবং একজন ব্লগার হিসাবে কাজ করেন। তিনি আর্মেনিয়ান পাবলিক রেডিওতে দুটি অনুষ্ঠান উপস্থাপন করেন যেখানে তিনি স্বাস্থ্য, নারী ও শিশুদের সমস্যা তুলে ধরেন।
২০১৮ সালের আগস্ট মাসে তিনি শিশুদের মানসিক স্বাস্থ্য সমস্যা এবং লিঙ্গ-ভিত্তিক সহিংসতা নিয়ে কথা বলতে শুরু করেন, ২০১৯ সালের জুলাই মাসে ফেসবুকে "ভয়েস অফ ভায়োলেন্স" প্রচার অভিযান শুরু করেন। ইভা নামে একটি চেক মেয়ের ঘটনা সম্পর্কে একটি প্রতিবেদনের মাধ্যমে এই উত্থানটি উত্সাহিত হয়েছিল, যিনি পরে সামান্য সাহায্য বা সহায়তায় আর্মেনিয়ায় যৌন সহিংসতার মুখোমুখি হয়। কোচারিয়ান একটি হ্যাশট্যাগ তৈরি করেছিলেন এবং এটি দেখে অবাক হয়েছিলেন যে আরও অনেকে ইভার সাথে অনুরূপ অভিজ্ঞতা ভাগ করেছেন। লিঙ্গ ভিত্তিক সহিংসতা আর্মেনিয়ার একটি পরম্পরাগত ঐতিহ্যবাহীর অংশ এবং তিনি তার অবস্থানের জন্য অনেক সমালোচনার সম্মুখীন হয়েছিলেন।
মার্কিন পররাষ্ট্রমন্ত্রী ২০২০ সালের মার্চ মাসে তাকে আন্তর্জাতিক সাহসী নারী হিসেবে নির্বাচিত করেছিলেন। ফার্স্ট লেডি মেলানিয়া ট্রাম্প এবং পররাষ্ট্রমন্ত্রী মাইক পম্পে ২০২০ সালের মার্চ মাসে ওয়াশিংটন, ডি.সি.তে এই পুরস্কার প্রদান করেন। অনুষ্ঠানে আর্মেনিয়ার প্রধানমন্ত্রীর পত্নী আনা হাকোবিয়ান উপস্থিত ছিলেন। অনুষ্ঠানের পর বিচারক রেনাটা ডি টার্নারের ফুলটন কাউন্টি জুভেনাইল কোর্টে লুসি কোচারিয়ান কে নিয়ে একটি সফর করেন।
ছেন আনছি

ছেন আনছি (, ; জন্ম: ৪ জুন ১৯৯৩) হলেন একজন চীনা পেশাদার ফুটবল খেলোয়াড়। তিনি বর্তমানে চীনের পেশাদার ফুটবল লিগের শীর্ষ স্তর চীনা লিগ ওয়ানের ক্লাব খুনশানের হয়ে গোলরক্ষক হিসেবে খেলেন।
২০১২–১৩ মৌসুমে, চীনা ফুটবল ক্লাব শেন-ইয়াং তুংচিনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শেন-ইয়াং তুংচিনের হয়ে দুই মৌসুমে ৯ ম্যাচে অংশগ্রহণ করার পর ২০১৫–১৬ মৌসুমে তিনি ছুংছিং লিয়াংচিয়াংয়ে যোগদান করেছেন। ছুংছিং লিয়াংচিয়াংয়ে চার মৌসুম অতিবাহিত করার পর খুনশানে যোগদান করেছেন।
ছেন আনছি ১৯৯৩ সালের ৪ঠা জুন তারিখে চীনের লিয়াওনিংয়ের ফেংছেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আলোক দূষণ

আলোক দূষণ হলো অবাঞ্ছিত, অনুপযুক্ত বা অতিরিক্ত কৃত্রিম আলোর উপস্থিতি । বর্ণনামূলক অর্থে আলোক দূষণ বলতে দিনে বা রাতে যে কোনো সময়ে পরিবেশে অত্যধিক মাত্রার দৃশ্যমাণ আলোর উপস্থিতিকে বোঝায়। সাম্প্রতিক সময়ে আমাদের সমাজের সব স্তরেই আলোক দূষণ একটি নব্য সমস্যা হিসেবে উপনীত হয়েছে। একটি ভোক্তা পণ্যের উপর একটি অবাঞ্ছিত জ্বলজ্বলে আলো থেকে,কোনে সম্প্রদায়ের স্তরে; যেমন একটি নতুন নগর উন্নয়ন প্রকল্প থেকে আসা অতিরিক্ত আলো আলোক দূষণ ত্বরান্বিত করে। আলোক দূষণকে একটি ঘটনা হিসেবেও উল্লেখ করা যায় যা শুধুমাত্র দূষণের একটি নির্দিষ্ট উৎসকেই নয়, বরং দূষণের উৎসগুলিকে ছেদ করার বৃহত্তর প্রভাবককেও নির্দেশ করে। 
যদিও এই ধরনের দূষণ সারাদিন ধরে থাকতে পারে, কিন্তু রাতের অন্ধকারে এর প্রভাব বৃদ্ধি পায়। অনুমান করা হয় যে বিশ্বের ৮৩ শতাংশ মানুষ আলোক দূষিত আকাশের নিচে বাস করে এবং বিশ্বের ২৩ শতাংশ ভূখণ্ড স্কাইগ্লো দ্বারা প্রভাবিত হয়। কৃত্রিম আলোকসজ্জা দ্বারা প্রভাবিত এলাকায় আলোক দূষণ বাড়তে থাকে। নগরায়নের একটি প্রধান পার্শ্বপ্রতিক্রিয়া হিসাবে, স্বাস্থ্য দূষণ, বাস্তুতন্ত্র ব্যাহত এবং নান্দনিক পরিবেশ নষ্ট করার জন্য আলোক দূষণকে দায়ী করা হয়।
শিলচর বিধানসভা কেন্দ্র

শিলচর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলদুটি হলো ভারতীয় জাতীয় কংগ্রেস ও ভারতীয় জনতা পার্টি (উভয় ছয় বার)।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৪,১৯৫ জন যার মধ্যে পুরুষ ভোটার ১,১৫,১০৫ জন এবং নারী ভোটার ১,১৯,০৮২ জন। এছাড়াও আটজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। শিলচর বিধানসভা কেন্দ্রে ২০২১ ভোটার লিঙ্গানুপাত ১০৩৪।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,০৮,৮৬৬ জন যার মধ্যে পুরুষ ভোটার ১,০৫,৭৯৩ জন এবং নারী ভোটার ১,০৩,০৭৩ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯৫,৫২৭ জন যার মধ্যে পুরুষ ভোটার ১,০১,৭৫৭ জন এবং নারী ভোটার ৯৩,৭৭০ জন।
সোনাই বিধানসভা কেন্দ্র

সোনাই বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (নয় বার)।
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৮৩,৫৮০ জন যার মধ্যে পুরুষ ভোটার ৯২,৮৬১ জন এবং নারী ভোটার ৯২,৪৯২ জন। এছাড়াও পাঁচজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। সোনাই বিধানসভা কেন্দ্রে ২০২১ ভোটার লিঙ্গানুপাত ৯৭৭।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৫৯,০৪০ জন যার মধ্যে পুরুষ ভোটার ৮২,৮৯৫ জন এবং নারী ভোটার ৭৬,১৪৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩৭,৩৬৬ জন যার মধ্যে পুরুষ ভোটার ৭২,৪১৪ জন এবং নারী ভোটার ৬৪,৯৫২ জন।
চৌধুরাণী ফাতেহিয়া ফাযিল মাদ্রাসা

চৌধুরাণী ফাতেহিয়া ফাযিল মাদ্রাসা রংপুর বিভাগের রংপুর জেলার পীরগাছা উপজেলার পীরগাছা ইউনিয়নের একটি ফাযিল মাদ্রাসা।
মাদরাসাটি ১৯৩৫ সালে ফোরকানিয়া মাদ্রাসা হিসাবে ঐতিহাসিক দেবী চৌধুরানী এলাকায়প্রথমে চালু হয়। একদা ফুরফুরার পীর ফাতেহ আলী ওয়ায়েসী উক্ত মাদ্রাসার সূচনা লগ্নে আগমন করেন। তার ভক্ত সাবের উদ্দিন বসুনিয়া, আজিজুল হক চৌধুরী, মোহাম্মদ আলী খলিফা, আনিসুল হক মাস্টারসহ চেীধুরাণী গ্রামের কিছু ব্যক্তি এ ফাযিল মাদ্রাসাটির নাম পীর ফতেহ আলীর নামে নামকরণ করেন। মাদ্রাসাটি ১৯৫৭ সালে দাখিল, ১৯৬৩ সালে আলিম এবং ১৯৬৯ সালে ফাযিল খোলার অনুমতি পায়। মাদ্রাসাটি ফাযিল পর্যন্ত এমপিওভুক্ত।
মাদরাসাটি র প্রায় ১.৬৭ একর জমির উপর স্থাপিত। মাদরাসার ১৯.৯০ একর জমি বাইরে আবাদি হিসাবে আছে। মাদরাসাটিতে ২টি ভবন আছে-
ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।
মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৯২% এবং আলিমে ১০০% পাশ করে।
চুয়াডাঙ্গা সাঁতার প্রশিক্ষণ কেন্দ্র সুইমিংপুল

চুয়াডাঙ্গা সাঁতার প্রশিক্ষণ কেন্দ্র ২০১৬ সালে সক্রিয় হওয়া, বাংলাদেশের শিশু-কিশোরদের সাঁতার প্রশিক্ষণ ও ক্রীড়া আয়োজনস্থল। এক সুইমিংপুল বিশিষ্ট কেন্দ্রটির অবস্থান চুয়াডাঙ্গা জেলার পুরাতন স্টেডিয়ামের সাথে। এটি চুয়াডাঙ্গা সদর উপজেলা প্রশাসনের উদ্যোগে নির্মিত ও নিয়ন্ত্রিত একটি স্বায়ত্ত্বশাষিত সুইমিংপুল। পেশাদার সাঁতারুদের অনুশীলন ও সাধারণ প্রশিক্ষণ ছাড়াও সুইমিংপুলটি বয়সভিত্তিক প্রতিযোগিতা আয়োজনের জন্য ব্যবহৃত হয়।
২০১৬ সালের আগস্টে চুয়াডাঙ্গা উপজেলা প্রশাসন, সরকারী অনুদান ও গণঅর্থায়নের মাধ্যমে চুয়াডাঙ্গা পুরাতন স্টেডিয়ামের হায়দার আলী প্যাভিলিয়নের পাশে মোহামেডান স্পোর্টিং ক্লাবের পরিত্যক্ত জায়গায় সুইমিংপুলটির নির্মাণ কাজ শুরু হয়। প্রকল্পটি নির্মাণে প্রায় ৩০ লাখ টাকা ব্যয় হয়। একই বছরের ২৫ সেপ্টেম্বর সুইমিংপুলটি সক্রীয় ব্যবহারের জন্য উদ্বোধন ও উন্মুক্ত করা হয়।
এটি খোলা আকাশের নিচে উন্মুক্ত সুইমিংপুল। এটির দৈর্ঘ্য ১৩০ ফুট, প্রস্ত ২৫ ফুট এবং গভীরতা ৫ ফুট, যা একটি আদর্শ সুইমিংপুল অপেক্ষা আয়তনে ছোট।
সোয়াবি তেহসিল

সোয়াবি হল একটি তেহসিল যা পাকিস্তানের খাইবার পাখতুনখোয়ার, সোয়াবি জেলায় অবস্থিত।
সোয়াবি প্রশাসনিকভাবে ঊনত্রিশটি ইউনিয়ন পরিষদে বিভক্ত, যথা:
আদিনা, আসোতা, বাছাই, বাম খেল, বাতাকারা, চক নোদা, ডাগাই, গাবাসনি, গান্দাফ, গনি ছাত্রা, গার মুনারা, ইসমাইলা বোকো-জান্ডা, কাবগান্ত, কালাবাত, কালু খান, কারনাল শের কিলি, কথা, মাইনি, মানিরি বালা, মানিরি পায়ান, মারঘুজ, নারাঞ্জি, পাবেনি, পাঞ্জ পীর, পারমোলি, সেলিম খান, শাহমানসুর, শেখ জানা, শেওয়া, সোয়াবি, সোয়াবি মানেরি, তারাকাই, থান্ড কোহি, তোপি, তুরলান্দি, জাইদা, জারোবি।
আরটিএম আল-কবির টেকনিক্যাল ইউনিভার্সিটি

আরটিএম আল-কবির টেকনিক্যাল ইউনিভার্সিটি (আরটিএম আল-কবির কারিগরি বিশ্ববিদ্যালয়) বাংলাদেশের একটি বেসরকারি বিশ্ববিদ্যালয়। এটি সিলেটে অবস্থিত দেশের প্রথম বেসরকারি কারিগরি বিশ্ববিদ্যালয়।
রূপালী ব্যাংকের সাবেক চেয়ারম্যান এবং গবেষণা প্রতিষ্ঠান ‘রিচার্স ট্রেনিং অ্যান্ড ম্যানেজমেন্ট’ এর প্রতিষ্ঠাতা ও বেসরকারি স্বেচ্ছাসেবী সংস্থা সীমান্তিকের প্রধান পৃষ্ঠপোষক, মুক্তিযোদ্ধা আহমদ আল কবিরের উদ্যোগে ২০২০ সালে সিলেটে আরটিএম আল-কবির টেকনিক্যাল ইউনিভার্সিটি প্রতিষ্ঠিত হয়।
নিম্নোক্ত ব্যক্তিবর্গ আরটিএম আল-কবির টেকনিক্যাল ইউনিভার্সিটির উপাচার্য হিসেবে দায়িত্ব পালন করেন:
আরটিএম আল-কবির টেকনিক্যাল ইউনিভার্সিটি-তে বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:
সাদিকুর রহমান চৌধুরী

সাদিকুর রহমান চৌধুরী বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ রাইফেলসের মহাপরিচালক হিসেবে ১ জুলাই ১৯৮৮ থেকে ২৩ সেপ্টেম্বর ১৯৯০ পর্যন্ত দায়িত্ব পালন করেন। তিনি মৃত্যু বরণ করেছেন।
সাদিকুর রহমান চৌধুরী ১৯৬১ সালে জিয়াউর রহমানের অধীনে একই রেজিমেন্টে কর্মরত ছিলেন। ১৯৭৬ সালে ৯৩ সাঁজোয়া ব্রিগেড কমান্ডার হিসেবে ২২ বেঙ্গল রেজিমেন্টের বিদ্রোহ দমনে ব্যর্থ হলে তাকে বরখাস্তের সুপারিশকরা হয়। জিয়া তার চাকরি বহাল রাখেন। ৩০ আগস্ট ১৯৭৮ থেকে ২৬ মার্চ ১৯৮২ পর্যন্ত রাষ্ট্রপতির মিলিটারি সেক্রেটারির দায়িত্বে ছিলেন তিনি।
ছিলেন বাংলাদেশ সেনাবাহিনীর প্রিন্সিপাল স্টাফ অফিসার। বাংলাদেশ রাইফেলসের মহাপরিচালক হিসেবে ১ জুলাই ১৯৮৮ থেকে ২৩ সেপ্টেম্বর ১৯৯০ পর্যন্ত দায়িত্ব পালন করেন তিনি। ন্যাশনাল স্পোর্টস কাউন্সিলের চেয়ারম্যানও ছিলেন তিনি।
আইনজীবী ও রাজনীতিবিদ এবং বাংলাদেশের সাবেক প্রধানমন্ত্রী মওদুদ আহমেদের Democracy and the Challenge of Development বইয়ে উল্লেখ রয়েছে জিয়া হত্যাকাণ্ডের পর সাদিকুর জোরপূর্বক আব্দুস সাত্তারকে পদত্যাগে বাধ্য করেন এবং এরশাদ ক্ষমতা গ্রহণ করেন। বিনিময়ে এরশাদের তাকে অনেক সুযোগ সুবিধা দেন।
সাদিকুর রহমান চৌধুরী স্পোর্টস কাউন্সিলের চেয়ারম্যান থাকাকালে তার বিরুদ্ধে ব্যাপক দুর্নীতির অভিযোগ ওঠে। দুর্নীতি, অসদাচরণ, সেনা কর্মকর্তাদের কাছ থেকে বিভিন্ন বাহানায় অর্থ গ্রহণ এবং যুক্তরাজ্যের ব্যক্তিগত সফরকে দাপ্তরিক সফর দাবি করে অর্থ গ্রহণ সহ নানা অনিয়মের অভিযোগে বগুড়ার জিওসি থাকাকালে ১১ সেপ্টেম্বর ১৯৯৪ সালে তাকে বাধ্যতামূলক অবসরে পাঠানো হয়।
ভায়ারহাট পিয়ারিয়া ফাযিল মাদ্রাসা

ভায়ারহাট পিয়ারিয়া ফাযিল মাদ্রাসা রংপুর বিভাগের রংপুর জেলার কাউনিয়া উপজেলার টেপামধুপুর ইউনিয়নের একটি ফাযিল মাদ্রাসা।
মাদরাসাটি ১৯৫৭ সালে চর মবদিলা নামক স্থানে পিয়ার উদ্দিন প্রথমে নিজস্ব জমিতে স্থাপন করেন। পরে মাদ্রাসার প্রতিষ্ঠাতা সুপার মাদ্রাসার নাম পিয়ার উদ্দিনের নামে পিয়ারিয়া করেন। মাদ্রাসাটি ১৯৬৩ সালে দাখিল, ১৯৬৬ সালে আলিম এবং ১৯৬৯ সালে ফাযিল খোলার অনুমতি পায়। মাদ্রাসাটি ফাযিল পর্যন্ত এমপিওভুক্ত।
বর্তমান মাদরাসাটির প্রায় ১.০০ একর জমির উপর স্থাপিত। মাদরাসার অনেক জমি এখনও তিস্তা নদীর চরে। মাদরাসাটিতে ৩টি ভবন আছে-
ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।
মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৬১% এবং আলিমে ১০০% পাশ করে।
বাংলাদেশে কোভিড-১৯ এর বৈশ্বিক মহামারীর পরিসংখ্যান

এই নিবন্ধটি বাংলাদেশে কোভিড-১৯ বৈশ্বিক মহামারি চলাকালীন সংগৃহীত সরকারি পরিসংখ্যান উপস্থাপন করে।
সংখ্যাগুলি সরকারি দৈনিক সংবাদ বিজ্ঞপ্তি থেকে নেওয়া হয়, যা মূলত রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর) এবং পরে স্বাস্থ্য অধিদপ্তর (ডিজিএইচএস) থেকে প্রকাশিত হয়।
দ্রষ্টব্য: ১৫ জুন, করোনভাইরাস রোগ থেকে সুস্থ হওয়া রেকর্ড করা লোকের মোট সংখ্যা ১৫,০০০ এরও বেশি বাড়ে। স্বাস্থ্যসেবা অধিদপ্তর এই তারিখে হাসপাতাল এবং বাড়িতে কতজন সুস্থ হয়েছেন তা ঘোষণা করতে শুরু করে।
দৈনিক ইতিবাচকতার হার হল একটি নির্দিষ্ট দিনে পরিচালিত পরীক্ষার শতাংশ যা আক্রান্তরের হার প্রদান করে।
৮ মার্চ থেকে কোভিড-১৯-এর ক্ষেত্রে মৃত্যুর হারের প্রবণতা, যেদিন দেশে প্রথম শনাক্ত রেকর্ড করা হয়েছিল।
ব্রাহ্মণবাড়িয়া বিশ্ববিদ্যালয়

ব্রাহ্মণবাড়িয়া বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। ২০২০ সাল থেকে আনুষ্ঠানিক পাঠদান শুরু হয়। বাংলাদেশের শিক্ষা মন্ত্রণালয় কর্তৃক ৬ মার্চ ২০১৯ এবং বাংলাদেশ বিশ্ববিদ্যালয় মঞ্জুরী কমিশন কর্তৃক ১০ জুন ২০১৯ সালে বিশ্ববিদ্যালয়টি অনুমোদন পায়। এটি ব্রাহ্মণবাড়িয়া জেলার প্রথম বিশ্ববিদ্যালয়।
নিম্নোক্ত ব্যক্তিবর্গ ব্রাহ্মণবাড়িয়া বিশ্ববিদ্যালয় এর উপাচার্য হিসেবে দায়িত্ব পালন করেন:
বাই সেমিস্টার (ছয় মাসের সেমিস্টার)
ব্রাহ্মণবাড়িয়া বিশ্ববিদ্যালয়-এ বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:
নাগাল্যান্ডে খ্রিস্টধর্ম

নাগাল্যান্ডের প্রধান ধর্ম হল খ্রিস্টধর্ম ।রাজ্যের জনসংখ্যা ১.৯৮৮ মিলিয়ন, যার মধ্যে ৯০.০২% খ্রিস্টান। ৯৮% এরও বেশি নাগা মানুষ নিজেদের খ্রিস্টান হিসাবে পরিচয় দেয়। ২০০১ সালের আদমশুমারিতে দেকগা যায় নাগাল্যান্ড রাজ্যের খ্রিস্টান জনসংখ্যা ১,৭৯০,৩৫০ জন। যার ফলে মেঘালয় এবং মিজোরাম এর সাথে ভারতের তিনটি খ্রিস্টান-সংখ্যাগরিষ্ঠ রাজ্যের মধ্যে একটি হয়েছে যেখানে খ্রিস্টানরা জনসংখ্যার ৯০%। রাজ্যের শহর ও গ্রামীণ অঞ্চলে গির্জায় উপস্থিতির হার খুব বেশি। কোহিমা, ডিমাপুর এবং মোকোকচুং- এর স্কাইলাইনগুলিতে বিশাল বড়ো বড়ো গির্জা ছিল।
রানি গাইদিনলিউ ছিলেন একজন ভারতীয় স্বাধীনতা সংগ্রামী যিনি নাগা জনগণের ঐতিহ্যবাহী অ্যানিমিস্ট ধর্ম হেরাকার পুনরুজ্জীবনের জন্য সংগ্রাম করেছিলেন।
ইসলাম সম্পর্কিত চলচ্চিত্রের তালিকা

ইসলাম সম্পর্কে চলচ্চিত্রের তালিকা
01. দিরিলিস আর্তুগ্রুল
02. কুরুলুস উসমান
03. খাইরুদ্দিন বারবারোস
04. দেশান
05. সোজ-শপথ
06. ইয়ানিস বুক সেলজুক
07. সাভাসি
08. মেন্দিরমান জালালউদ্দিন
09. মাভেরা
10. ক্রুসেড সিরিজ
11. আসহাব কাহাব সিরিজ
12. হজরত ইউসুফ (আ.)-এর জীবনী
13. কারবালার কাহিনী
14. পয়িতথ আব্দুল হামিদ
15. ওমর (রাঃ) এর জীবনী
16. কুতুল আমরের সৈন্যরা
17. ফিলিন্তা মোস্তফা
18. বিবি মরিয়ম ও ঈসা নবী
19. ইউনুস এমরে
20. সুলতান সুলেমান
21. কসমে সুলতান
22. মাতৃভূমি
23. তুর্কি আসছে
24. ডেলিলার (সাহসী)
25. সরগা ইয়াং তাক দিরিন্দুকান
26. কারাতে
27. মেহমেদ বীর চিহান ফাতিহি
28. স্বর্গের সন্তান
29. আমার বাবা এবং আমার ছেলে
30. একটি বিচ্ছেদ
31. ভ্যালি অফ দ্য উলভস প্যালেস্টাইন
32. চড়ুইয়ের গান
33. বেকাস
34. ছুটির ঘণ্টা
35. আয়লা (যুদ্ধের মেয়ে)
36. তারে জামিন (অলৌকিক ঘটনা)
37. স্বর্গ রাজ্য
38. ভাট দে (1984)
39. 120
40. ক্যানফেডা
41. সংঘর্ষ (2016)
42. লাল স্কার্ফ সঙ্গে মেয়ে
43. চাপর্ণাপ
44. সারুহান
45. ম্যাসেজ
46. ​​ম্যাজিক ট্যুর
47. দাদা
48. চোর-পুলিশ
49. থেব
50. সাদা বেলুন
51. জীবন সংগ্রাম
52. কচ্ছপ উড়তে পারে
53. শত্রু ঘাঁটি
54. আয়াত আয়াত সিনতা
55. 1915 কানাক্কালে
56. বেইজিং
57. হজরত মুহাম্মদ (সা.) এর জীবনী পর্বের সিরিজ
58. সংক্ষেপে, অনেক সুপরিচিত সিরিজ পর্ব
59. বিষয় ভিত্তিক আলোচনা সিরিজ পর্ব
60. ডাঃ জাকির নায়েকের আলোচনা সিরিজের পর্ব
61. কে এই ব্যক্তি সিরিজ পর্ব
62. ডকুমেন্টারি সিরিজ পর্ব
63. বোরু- (নেকড়ে)
64. অটোমান সাম্রাজ্যের উত্থান
65. মেহমিতচিক কুটুলে আমরে
66. সেদুলবাহীরা 32
67. কারিগর
68. বোজকির আর্সেলান
69. আইসিমিজলার
70. তুজকুপ্রান ইস্কান্দার
71. খলিফা হারুন অর রশীদ
72. আরবুলাকের ঐতিহাসিক যুদ্ধ
73. সিসিন
74. ইমাম আহমদ বিন বিনম্র রহ
75. সাহাবী কাহাফ
76. কারবালার ইতিহাস
77. "চেঙ্গিজ খান" চেঙ্গিজ খান
78. বাক্সে
79. ইউসুফ জুলেখা
80. আলিফ
81. হুররাম
82. হাতেম
83. আইয়েল
84. মাতৃভূমি
85. অটোমান সাম্রাজ্যের শেষ সৈন্যদল
List Of Movies About Islam
পল হাইসে

পল জোহান লুডভিগ ভন হাইজে ( ; ১৫ মার্চ ১৮৩০ - ২ এপ্রিল ১৯১৪) ছিলেন একজন বিশিষ্ট জার্মান লেখক এবং অনুবাদক। বার্লিনের দুটি গুরুত্বপূর্ণ সাহিত্য সমিতি "টানেল উবার ডের স্প্রি এবং" "মিউনিখের ডাই ক্রোকোডিলে তিনি" সদস্য ছিলেন। তিনি উপন্যাস, কবিতা, ১৭৭টি ছোট গল্প এবং প্রায় ৬০টি নাটক লিখেছেন। হেইসের বৃহৎ এবং বৈচিত্র্যময় সৃষ্টির সমষ্টি তাকে জার্মান পত্র-পুরুষদের মধ্যে একটি প্রভাবশালী ব্যক্তিত্ব করে তুলেছে। তিনি ১৯১০ সালে সাহিত্যের জন্য নোবেল পুরস্কারে ভূষিত হন “আদর্শবাদের সাথে পরিপূর্ণ শিল্পকলার প্রতি শ্রদ্ধা রেখে তিনি তাঁর দীর্ঘ সৃজনশীল কর্মজীবনে সৃষ্টি করেছেন এবং তিনি হয়ে উঠেছেন একজন গীতিকবি, নাট্যকার, ঔপন্যাসিক এবং বিশ্ব-বিখ্যাত ছোটগল্পের লেখক হিসাবে।” ওয়ারসেন নোবেল বিচারকদের একজন, বলেন, “জার্মানিতে মহৎ সাহিত্য প্রতিভা ছিল গ্যাটের আর তেমন কেউ নেই।” অ্যালিস মুনরো, জারোস্লাভ সেফার্ট, থিওডর মোমসেন এবং ডরিস লেসিং-এর পরে হেইস সাহিত্যে পঞ্চম প্রাচীনতম বিজয়ী।
পল হেইস ১৫ মার্চ ১৮৩০ সালে বার্লিনের হেইলিগেইস্ট্রাসে জন্মগ্রহণ করেন। তার বাবা, বিশিষ্ট ফিলোলজিস্ট কার্ল উইলহেম লুডভিগ হেইসে, ছিলেন বার্লিন বিশ্ববিদ্যালয়ের একজন অধ্যাপক, যিনি ভিল্‌হেল্ম ফন হুম্বোল্টের কনিষ্ঠ পুত্র (১৮১৫-১৭ সময়কালে) এবং ফেলিক্স মেন্ডেলসোন (১৮১৯-২৭ সময়কালে) উভয়ের শিক্ষক ছিলেন। তার পিতামহ জোহান ক্রিশ্চিয়ান অগাস্ট হেইস (২১ এপ্রিল ১৭৬৪, নর্ডহাউসেন - ২৭ জুলাই ১৮২৯, ম্যাগডেবার্গ), ছিলেন একজন বিখ্যাত জার্মান ব্যাকরণবিদ এবং অভিধানবিদ। পল হেইসের মা ছিলেন ইহুদি।
ভার্নার ভন হাইডেনস্টাম

কার্ল গুস্তাফ ভার্নার ভন হাইডেনস্টাম (৬ জুলাই ১৮৫৯ - ২০ মে ১৯৪০) হলেন একজন সুইডিশ কবি ও ঔপন্যাসিক। তিনি ১৯১৬ সালে সাহিত্যে নোবেল পুরস্কার পান। তিনি ১৯১২ সাল থেকে সুইডিশ একাডেমির সদস্য ছিলেন। তার কবিতা এবং গদ্য কাজ জীবনের একটি মহান আনন্দে ভরা, কখনও কখনও সুইডিশ ইতিহাস, প্রাকৃতিক দৃশ্যাবলীর প্রতি ভালবাসায় আচ্ছন্ন।
কার্ল অ্যাডলফ গেজেলরুপ

কার্ল অ্যাডলফ গেজেলরুপ (২ জুন ১৮৫৭ - ১১ অক্টোবর ১৯১৯) ছিলেন একজন ডেনিশ কবি এবং ঔপন্যাসিক যিনি তাঁর স্বদেশী হেনরিক পন্টোপিডানের সাথে ১৯১৭ সালে সাহিত্যে নোবেল পুরস্কার জিতেছিলেন। তিনি স্ক্যান্ডিনেভিয়ান সাহিত্যের আধুনিক যুগান্তকারী যুগের সময়কালের মানুষ। তিনি মাঝে মাঝে এপিগোনোস ছদ্মনামে লেখালেখি করতেন।
ইয়োহানেস ব্রামস

ইয়োহানেস ব্রামস (; ৭ মে ১৮৩৩ - ৩ এপ্রিল ১৮৯৭) একজন জার্মান সুরকার, পিয়ানোবাদক এবং কন্ডাক্টর ছিলেন। তিনি হামবুর্গের এক লুথারীয় পরিবারে জন্মগ্রহণ করেন এবং তার পেশাগত জীবনের বেশিরভাগ সময় ভিয়েনায় কাটিয়েছেন। তিনি কখনও কখনও ইয়োহান জেবাস্টিয়ান বাখ এবং লুডভিগ ফান বেটহোফেনের সাথে সঙ্গীতের "থ্রি বি"-এর একজন হিসাবে দলবদ্ধ হন, এটি মূলত উনবিংশ শতাব্দীর কন্ডাক্টর হ্যান্স ফন বুলো দ্বারা করা একটি মন্তব্য।
ব্রামস সিম্ফনি অর্কেস্ট্রা, চেম্বার এনসেম্বল, পিয়ানো, অর্গান, কণ্ঠ এবং কোরাসের জন্য সঙ্গীত রচনা করেন। তিনি একজন গুণী পিয়ানোবাদক হিসেবে তাঁর নিজের অনেক কাজের উদ্বোধন করেছিলেন। তিনি তার সময়ের শীর্ষস্থানীয় শিল্পীদের সাথে কাজ করেছিলেন, বিশেষ করে পিয়ানোবাদক ক্লারা শুম্যান এবং বেহালাবাদক জোসেফ জোয়াচিম (তিনজনই ঘনিষ্ঠ বন্ধু ছিলেন)। তাঁর অনেক কাজ আধুনিক কনসার্টের তালিকায় গুরুত্বপূর্ণ জায়গা করে নিয়েছে।
ব্রামসকে তার সমসাময়িক এবং পরবর্তী লেখকদেররা ঐতিহ্যবাদী এবং উদ্ভাবক উভয়ই উল্লেখ করেছেন। তার সঙ্গীত ক্লাসিক্যাল মাস্টারদের কাঠামো এবং রচনা কৌশলের মধ্যে নিহিত। এই কাঠামোর মধ্যে গভীর রোমান্টিক মোটিফ বসানো আছে। যদিও কিছু সমসাময়িক তার সঙ্গীতকে অত্যধিক কেতাবি বলে মনে করেছিল, তবু তার অবদান এবং কারুশিল্প পরবর্তী ব্যক্তিদের দ্বারা প্রশংসিত হয়েছিল। যাদের মধ্যে আর্নল্ড শোয়েনবার্গ থেকে শুরু করে এডওয়ার্ড এলগারের মতো বৈচিত্র্যময় ব্যক্তিবর্গ ছিলেন। ব্রামসের কাজের অধ্যবসায়ী, অত্যন্ত সুনিপুণ নির্মাণ প্রকৃতি ছিল পরবর্তী প্রজন্মের সুরকারদের জন্য সূচনা বিন্দু এবং এক অনুপ্রেরণা।
ইয়োহানেস ব্রামস ১৮৩৩ সালে জন্মগ্রহণ করেন। তাঁর বাবা, ইয়োহান ইয়াকব ব্রামস (১৮০৬-১৮৭২), ছিলেন একজন হর্ন ও ডবল বেজবাদক এবং তাঁর মা, ইয়োহানা হেনরিকা ক্রিস্টিয়ান নিসেন (১৭৮৯-১৮৬৫), ছিলেন একজন দর্জি। তাঁর বড়ো বোন এলিজাবেথ ১৮৩১ সালে জন্মগ্রহণ করেন এবং তাঁর ছোট ভাই ফ্রিতজ ফ্রিদরিখ ১৮৩৫ সালে জন্মগ্রহণ করেন।
আর৮৭০ (বাংলাদেশ)

বরিশাল-পিরোজপুর মহাসড়ক বা আর৮৭০ হলো বরিশাল বিভাগের মধ্যে অবস্থিত বাংলাদেশের একটি আঞ্চলিক মহাসড়ক। এটি বরিশালের শহরের রুপাতলি থেকে শুরু হয়ে পিরোজপুর জেলা শহর পর্যন্ত বিস্তৃত। এই সড়কের মাধ্যমে বরিশাল শহর, ঝালকাঠি, রাজাপুর উপজেলা, ভান্ডারিয়া উপজেলা এবং পিরোজপুরের মধ্যে সংযোগ স্থাপন করা হয়েছে। সড়কটি বরিশাল, ঝালকাঠি এবং পিরোজপুর জেলার মধ্য দিয়ে গেছে। বরিশাল প্রান্তে এটি জাতীয় মহাসড়ক এন৮ এর সাথে যুক্ত হয়েছে।
অরুণ নন্দী সুইমিংপুল

অরুণ নন্দী সুইমিংপুল ২০০৮ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি চাঁদপুর শহরের জেলা স্টেডিয়ামের সীমার মাঝে স্টেডিয়ামের দক্ষিণ পূর্ব কোনে অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় চাঁদপুর জেলা ক্রীড়া সংস্থার তত্ত্বাবধায়নে রয়েছে।
২০০৭ সালে চাঁদপুর স্টেডিয়ামের সীমার মধ্যে মূল স্টেডিয়ামের বহিরাংশে জাতীয় ক্রীড়া পরিষদের উদ্যোগে ক্রীড়াস্থাপনাটির নির্মাণ শুরু হয়, ২০০৮ সালের প্রথম দিকে নির্মাণ শেষ হয়। একই বছর ৩ ফেব্রুয়ারি সক্রীয় ব্যবহারের জন্য বাংলাদেশের প্রখ্যাত সাঁতারু অরুণ নন্দীর নামে উদ্বোধন করা হয়। প্রকল্পটির নির্মাণ সম্পন্ন করতে প্রায় ৪ কোটি টাকা ব্যয় হয়। নির্মাণের পর প্রথম কয়েক বছর ব্যবহারের পর দীর্ঘ ৫ বছর এটি অব্যবহৃত ছিল।
এটি খোলা আকাশের নীচে উন্মুক্ত ৮ লেনবিশিষ্ট সুইমিংপুল। পুলটির নিজস্ব ওয়াটার ফিল্টার মেশিন আছে। এটি প্রায় সাড়ে ৪ লাখ গ্যালন পানি ধারণ করতে পারে।
হাইডেলবার্গ বিশ্ববিদ্যালয় শ্যুটিং

হাইডেলবার্গে তাণ্ডব একটি হত্যাকাণ্ড ছিল যা ২৪ জানুয়ারি ২০২২ তারিখে সংঘটিত হয়েছিল হাইডেলবার্গ, ব্যাডেন-ওয়ার্টেমবার্গের রুপ্রেচ্ট-কার্লস-ইউনিভার্সিটির একটি লেকচার হলে। এক ২৩ বছর বয়সী ছাত্র নিহত এবং অন্য তিন ছাত্র আহত হয়েছে। মার্চ ২০০৯- এ উইনেনডেন এবং ওয়েন্ডলিংগেন গুলির পর এটি একটি জার্মান শিক্ষা প্রতিষ্ঠানে প্রথম মারাত্মক আগ্নেয়াস্ত্র হামলা।
অপরাধী ছিলেন বার্লিন-উইলমারসডর্ফের ১৮ বছর বয়সী নিকোলাই জি., প্রথম সেমিস্টারের বায়োসায়েন্সের ছাত্র যিনি আগে পুলিশের কাছে রিপোর্ট করেননি এবং ম্যানহেইমের একটি সাধারণ ছাত্র অ্যাপার্টমেন্টে নির্জনে থাকতেন। যৌবনে তিনি প্যারানয়েড সিজোফ্রেনিয়া এবং সামঞ্জস্যজনিত ব্যাধিতে ভুগছিলেন। কিশোর বয়সে, তিনি ২০১৩ সালে হাইডেলবার্গে প্রতিষ্ঠিত ডানপন্থী চরমপন্থী দল Der III এর সদস্যদের তালিকায় ছিলেন। ২০১৯ সালে পদত্যাগ করার আগে দূরে। ডানপন্থী চরমপন্থী উদ্দেশ্য বর্তমানে নির্ধারণ করা যায় না। অপরাধী অপরাধের কয়েকদিন আগে ভিয়েনার একজন ডিলারের কাছ থেকে হত্যার অস্ত্র (পাশাপাশি শটগান এবং একটি বোল্ট- অ্যাকশন রাইফেল) পেয়েছিল, এই বলে যে সে শিকারের লাইসেন্স পেতে চায়। তার কোনো বন্দুকের অনুমতিপত্র (বন্দুকের মালিকানা কার্ড বা বন্দুকের লাইসেন্স) ছিল না। বক্তৃতা হলের ইভেন্টটি ছিল অপরাধীর কোর্সের একটি টিউটোরিয়াল, কিন্তু তার কোর্সের অংশ ছিল না। অপরাধের অ্যাপার্টমেন্টে তল্লাশি চালানো হয় অপরাধ এবং প্রমাণাদি সুরক্ষিত হওয়ার পরপরই। একটি ব্যাকপ্যাকে, লোকটির কাছে দুটি বন্দুক এবং প্রায় 150টি কেনার রসিদ ছিল আপনার সাথে গোলাবারুদের গুলি।
চ্যান্সেলর ওলাফ স্কোলজ (এসপিডি ) বার্লিনে প্রধানমন্ত্রীদের সাথে একটি সম্মেলনের পর বলেছেন: "এ ধরনের খবর শুনে আমার হৃদয় ভেঙে যায়"।
ব্যাডেন-ওয়ার্টেমবার্গের স্বরাষ্ট্রমন্ত্রী থমাস স্ট্রোবল (সিডিইউ) ব্যাখ্যা করেছেন: "হাইডেলবার্গে আজকের মতো ঘটনাগুলি সর্বদা আমাদের হতবাক এবং ক্ষতির মুখে ফেলে, প্রথম কয়েক ঘন্টা বোঝার অভাব দ্বারা প্রভাবিত হয়৷ আজ আমরা একটি ভয়ঙ্কর এবং বুদ্ধিহীন সহিংসতার মুখোমুখি হয়েছি যেখানে একজন যুবক একটি বিশ্ববিদ্যালয় ভবনে বেশ কয়েকজনকে গুলি করে আহত করেছে এবং তারপরে নিজেকে গুলি করেছে।
হাইডেলবার্গের লর্ড মেয়র, একার্ট ওয়ার্জনার ( স্বাধীন ) বলেছেন: " বিজ্ঞানের শহর হাইডেলবার্গের হৃদয় এই ক্যাম্পাসে স্পন্দিত। সারা বিশ্বের মানুষ অধ্যয়ন, গবেষণা এবং একটি ভাল ভবিষ্যতের জন্য সমাধান নিয়ে সেখানে কাজ করে। একজন হিংস্র অপরাধী এই পৃথিবীতে আক্রমণ করে এবং মানুষকে গুরুতরভাবে আহত করে তা আমাকে এবং আমাদের পুরো শহরের সমাজকে হতবাক করে দেয়।"
এদিকে, হাইডেলবার্গ শহর এবং বিশ্ববিদ্যালয় অন্ত্যেষ্টিক্রিয়া সেবার পরিকল্পনা করছে। ভিকটিম সুরক্ষা সংস্থা এবং গীর্জাগুলি আহত, আত্মীয়স্বজন এবং অপরাধের সাক্ষীদের জন্য উপযুক্ত সহায়তা প্রদান করে। স্বরাষ্ট্রমন্ত্রী স্ট্রোবল এই প্রস্তাবগুলি গ্রহণ করার জন্য প্রচারণা চালান।
ডোমেল তেহসিল

ডোমেল (বা ডোমাইল) (ڈومیل) হল পাকিস্তানের খাইবার পাখতুনখোয়া প্রদেশের বান্নু জেলার একটি প্রশাসনিক মহকুমা (তেহসিল)। এটি বান্নু থেকে প্রায় ১৫ কিলোমিটার দূরে বান্নু-কতহাট সড়কে অবস্থিত। নিকটবর্তী একটি গ্রাম পটোলখেল, ৭ কিমি পূর্বে।
ডোমেল ২০০৯ সালে তেহসিল হয় যখন খাইবার পাখতুনখোয়া সরকার এটিকে উপ তেহসিল থেকে উন্নীত করার অনুমোদন দেয়। ডোমেল তেহসিলের প্রধান শহর ডোমেল। এটি উপ-তেহসিল হওয়ার পূর্বে বান্নু তেহসিলের অংশ ছিল।
ডোমেল নামটি DO এবং MEL অর্থাৎ দুই মাইল থেকে এসেছে বলে জানা গেছে। কথিত আছে যে কিছু ব্রিটিশ লোক এখানে আসার সময় এই জায়গাটির নাম জিজ্ঞাসা করেছিল এবং একজন স্থানীয় ব্যক্তি যিনি ইংরেজি জানেন না ভেবেছিলেন যে তারা স্থানীয় থানার দূরত্ব সম্পর্কে জিজ্ঞাসা করছেন, তিনি কাছের থানার দূরত্ব সম্পর্কে বলেছিলেন, নিকটবর্তী থানার দূরত্ব দুই মাইল যা স্থানীয় ভাষায় ডু মাইল বা دو میل এবং ব্রিটিশরা এই স্থানটিকে ডোমেল বলে।
ডোমাইল তেহসিলে বিশেষ করে স্পিনটাংয়ে এবং কাম চশমি এলাকায় তেল ও গ্যাস উভয়েরই মজুদ রয়েছে।
২০১৭ সালের আদমশুমারি অনুসারে ডোমেল তেহসিলের জনসংখ্যা ২০৯,৩৮৮ এবং ১৯৯৮ সালের আদমশুমারি অনুসারে, এটি ছিল ১০২,৭১০ জন।
স্টকপাইল

স্টকপাইল হলো খুব বেশির ভাগ উপকরন রাখার জায়গা । স্টকপাইল "স্তুপাকৃতি মালামাল স্থানান্তর পদ্ধতি" এর একটি অংশ।
স্টকপাইলগুলি বিভিন্ন এলাকায় তৈরি করা হয়, যেমন বন্দর, , নির্মাণ সাইটে বা উত্পাদন জায়গায়। এইগুলি সাধারণত শোধনাগার, বন্দর , খনি সাইটের এবং কনস্ট্রাকশন সাইট এ স্তপীকৃত করা হয়ে থাকে।
একটি সাধারণ স্টকপাইল তৈরি হয় মেশিনের দ্বারা একটি উপাদানের স্তূপ তৈরি করে। হয় ডাম্পার গাড়ি দিয়ে নিচে ফেলে অথবা বুলডোজার দিয়ে স্তূপ ঠেলে অথবা কনভেয়ার মাধ্যমে ফেলে স্টকপাইল তৈরি হয়। কনস্ট্রাকশন সাইটে বিভিন্ন সাইজ এর এগ্রিগেট ষ্টকপাইল মাধ্যমে স্তুপ করে রাখা হয়। পরে এই এগ্রিগেট স্টকপাইলগুলি থেকে দরকার মতো সাইজ এর এগ্রিগেট গুলি ব্যবহার করে এর মাধ্যমে বিভিন্ন গ্রেডের কংক্রিট প্রস্তুত করা হয়।
এই কনস্ট্রাকশন সাইটগুলোর যে স্টকপাইল থাকে অর্থাৎ বিভিন্ন সাইজের এগ্রিগেট গুলিকে মাসের শেষে পরিমাপ করা হয়। এর ফলে মাসের শেষে কতো এগ্রিগেট এখনও মজুদ আছে সেটা জানা যায়। এর পরিমাপ করা হয় বিভিন্ন পদ্ধতিতে। তারমধ্যে একটি হলো স্টকপাইল গুলি সার্ভে ইনস্ট্রুমেন্ট দ্বারা সার্ভে করে সেই ডাটা গুলো সফটওয়্যার এর মধ্যে প্রসেস করে ওই স্টকগুলির আয়তন বের করা হয়। এই রকমই একটি সফটওয়্যার হলো গোল্ডেন সফটওয়্যার সার্ফার।
এছাড়াও অনেকব্যক্তি বিভিন্ন পণ্য (যেমন খাদ্য, চিকিৎসা সরঞ্জাম) মজুদ করে রাখে। কারণ তারা আশঙ্কা করে যে, ঐ পণ্যগুলি হয়তো ভবিষ্যতে কেনার জন্য উপলব্ধ নাও থাকতে পারে বলে।
আন্তঃনগর ট্রেন

আন্তঃনগর ট্রেন বা আন্তঃনগর রেল বা ইন্টারসিটি ট্রেন হল এক্সপ্রেস যাত্রীবাহী ট্রেন পরিষেবা যা কমিউটার ট্রেন ও লোকাল ট্রেনের চেয়ে দীর্ঘ দূরত্ব অতিক্রম করে। আন্তঃনগর ট্রেনের কোন সুনির্দিষ্ট সংজ্ঞা নেই; এর অর্থ দেশ ভেদে ভিন্ন হতে পারে। সবচেয়ে সহজ ভাবে বললে এটি এমন কোনো রেল পরিষেবা নয় যা একটি শহরের মধ্যে স্বল্প-দূরত্বের কমিউটার ট্রেনের মত চলাচল করে বা ধীরগতির আঞ্চলিক ট্রেনগুলি নয় যা সমস্ত রেলওয়ে স্টেশনে দাঁড় করায় এবং শুধুমাত্র স্থানীয় যাত্রা সম্পূর্ণ করে। সাধারণত একটি আন্তঃনগর ট্রেন হল একটি এক্সপ্রেস ট্রেন যা সীমিত বিরতি এবং দূরপাল্লার ভ্রমণের জন্য আরামদায়ক ভাবে তৈরি করা হয়েছে।
আন্তঃনগর ট্রেন কখনও কখনও আন্তর্জাতিক পরিষেবা প্রদান করে। অনেক ইউরোপীয় দেশে ইন্টারসিটি বা আন্তঃনগর শব্দটি ট্রেন নেটওয়ার্কের কাছে একটি অফিসিয়াল ব্র্যান্ড নাম। তুলনামূলকভাবে দীর্ঘ দূরত্বের ট্রেন পরিষেবা এবং আরামের নির্দিষ্ট মানদণ্ড পূরণ করে। আন্তঃনগর শব্দটির ব্যবহার ১৯৬০-এর দশকে যুক্তরাজ্যে উপস্থিত হয়েছিল এবং ব্যাপকভাবে অনুকরণ করা হয়েছে।
আন্তঃনগর রেল লাইনের গতি বেশ বৈচিত্র্যময়, এটি পার্বত্য এলাকায় বা অনুন্নত রেলপথ গুলিতে ৫০ কিমি/ঘণ্টা (৩১ মাইল প্রতি ঘণ্টা) থেকে নবনির্মিত বা উন্নত ট্র্যাকে ২০০-৩৫০ কিমি/ঘণ্টা (১২৪-২১৭ মাইল) পর্যন্ত গতিতে চলাচল করে। ফলস্বরূপ, আন্তঃনগর রেল উচ্চ-গতির রেল বা উচ্চ-গতির রেলের বিভাগে পড়তে পারে বা নাও পারে । আন্তঃনগর রেল পরিষেবার গড় গতি ১০০ কিমি/ঘণ্টা (৬২ মাইল) এর চেয়ে দ্রুত হবে যাতে গাড়ি, বাস এবং পরিবহনের অন্যান্য পদ্ধতির সাথে প্রতিযোগিতা করা যায়।
তালবিনা

তালবিনা হচ্ছে যব বা বার্লি, দুধ, মধু ইত্যাদির সহযোগে তৈরিকৃত এক প্রকার জাউ। যব পিষে, দুধে পাকিয়ে তাতে মধু মিশিয়ে এটা তৈরি করা হয়। "তালবিনা" আরবি ‘লাবান’ (টকদই) শব্দ থেকে এসেছে যেহেতু রান্নার পরে এটি -দইয়ের মতো ঘনত্বের হয়, এমনকি দেখতে দইয়ের মতো সাদা। সেজন্য সাদৃশ্য বোঝাতে তালবিনা নামটি এসেছে। যবকে ট্রিপটোফ্যান এবং এর পরিণামে শরীরে সেরোটোনিন বাড়াতে একটি সম্ভাব্য খাবার হিসেবে উল্লেখ করা হয়ে থাকে।
ইবনে সিনা, তার ১১ শতকের রচনা কানুন ফিততিব-এ জ্বরের নিরাময়ের জন্য যবের পানি, স্যুপ এবং ঝোলের প্রভাবের কথা উল্লেখ করেছেন। তাছাড়া, যবকে ঝলসিয়ে ঝলসানো-যব চায়ে পরিণত করা যায়, যা একটি জনপ্রিয় এশিয়ান পানীয়।
তালবিনায় রয়েছে পটাশিয়াম ও ম্যাগনেসিয়ামের মতো খনিজ উপাদান যা আমাদের মস্তিষ্কের বার্তাবাহক নিউরোট্রান্সমিটার গুলোর উপর প্রভাব ফেলে, যা হতাশা বা ডিপ্রেশনের মতো মানসিক অবস্থা উন্নতি করতে সহায়তা করে।এটি বাড়ন্ত শিশুদের জন্য খুবই উপকারী। এতে উপস্থিত অ্যান্টি-এজিং উপাদান যা হরমোন তৈরিতে সহায়তা করে। এবং তালবিনায় বিদ্যমান ম্যাগনেসিয়াম যা রক্তের শর্করা এবং ইনসুলিনের মাত্রা কমাতে সহায়তা করে ফলে ডায়াবেটিসের ঝুঁকি কমে। এছাড়াও এতে বিদ্যমান বিটা-গ্লুকানের পরিমাণ বেশি থাকে, যা আমাদের রোগ প্রতিরোধ ক্ষমতা বাড়াতে সহায়তা করে।
সুরক্ষা ও পুনরুদ্ধারের জন্য স্বদেশপ্রেমী আন্দোলন

সুরক্ষা ও পুনরুদ্ধারের জন্য স্বদেশপ্রেমী আন্দোলন, সংক্ষেপে MPSR, হচ্ছে ২০২২-এর অভ্যুত্থানের পর থেকে বুর্কিনা ফাসোর ক্ষমতাসীন সামরিক জান্তা। এর নেতৃত্বে রয়েছেন লে. কর্নেল পল-অঁরি সাঁদাওগো দামিবা।
আরুণি

আরুণী, যাকে উদ্দালক বা উদ্দালক আরুণি বা উদ্দালক বরুণী নামেও উল্লেখ করা হয়, হল হিন্দুধর্মের একজন শ্রদ্ধেয় বৈদিক ঋষি। বহু বৈদিক যুগের সংস্কৃত গ্রন্থে তাঁর উল্লেখ রয়েছে, এবং তাঁর দার্শনিক শিক্ষাগুলো বৃহদারণ্যক উপনিষদ  ও ছান্দোগ্য উপনিষদ, দুটি প্রাচীন উপনিষদিক ধর্মগ্রন্থের কেন্দ্রবিন্দুর মধ্যে রয়েছে। বিখ্যাত বৈদিক শিক্ষক, আরুণি বুদ্ধের কয়েক শতাব্দী আগে বেঁচে ছিলেন, তার কিছু ছাত্র যেমন যাজ্ঞবল্ক্যও হিন্দু ঐতিহ্যে অত্যন্ত সম্মানিত। আরুণি ও যাজ্ঞবল্ক্য উভয়েই হিন্দুধর্মের সবচেয়ে বেশিবার উল্লিখিত উপনিষদিক শিক্ষকদের মধ্যে একজন।
তেল আভিভ বিশ্ববিদ্যালয়ের দর্শনশাস্ত্রের ইমেরিটাস অধ্যাপক বেন-অমি শার্ফস্টেইনের মতে, উদ্দালাক আরুণি ছিলেন নথিভুক্ত ইতিহাসের প্রথম দার্শনিকদের একজন। দেবীপ্রসাদ উদ্দালক আরুণিকে মানবজাতির বুদ্ধিবৃত্তিক ইতিহাসে প্রথম 'প্রাকৃতিক বিজ্ঞানী' হিসেবে প্রতিষ্ঠিত করেন। ছান্দোগ্য উপনিষদে আরুণি বাস্তবতা ও সত্যের প্রকৃতি সম্পর্কিত আধিভৌতিক প্রশ্ন জিজ্ঞাসা করেন, ধ্রুবক পরিবর্তন পর্যবেক্ষণ করেন ও জিজ্ঞাসা করেন যে এমন কিছু আছে যা চিরন্তন এবং অপরিবর্তনীয়। এই প্রশ্নগুলো থেকে, তার ছেলের সাথে কথোপকথনে অনুবিদ্ধ করা, তিনি আত্মা (আত্মা, স্ব) ও সার্বজনীন স্ব-এর ধারণা উপস্থাপন করেন।
উদ্দালক আরুণি ছিলেন গৌতম (গৌতম মহর্ষি) বংশের একজন ব্রাহ্মণ যিনি ছিলেন কুরু-পাঞ্চালের। তিনি ছিলেন অরুণা (তার পিতা) ও পাতাঙ্কল কাপ্যের শিষ্য। তিনি ছিলেন যাজ্ঞবল্ক্য বাজসনেয়, কাহোলা কৌশিতকি, প্রতী কৌসুরুবিন্দী ও তাঁর নিজের পুত্র শ্বেতকেতু অদ্দালকির গুরু। তিনি বিতর্কে প্রাচীনযোগ সৌসেয়া ও সম্ভবত ভদ্রসেন অজাতসত্রভাকে পরাজিত করেছিলেন, কিন্তু তার নিজের ছাত্র যাজ্ঞবল্ক্যের কাছে বিতর্কে পরাজিত হন।
ঋষি আরুণি হিন্দু ঐতিহ্যে শ্রদ্ধেয়, এবং এর অনেক শ্রদ্ধেয় প্রাচীন পণ্ডিতদের মতো, পরবর্তী যুগের পণ্ডিতরা তাঁর নামে তাদের গ্রন্থের নামকরণ বা নামকরণ করেছেন। এই গ্রন্থগুলোর মধ্যে কয়েকটি অন্তর্ভুক্ত:
স্তিভ ইয়াগো

স্তিভ ফরিদ ইয়াগো (; জন্ম: ১৬ ডিসেম্বর ১৯৯২; স্তিভ ইয়াগো নামে সুপরিচিত) হলেন একজন ফরাসি-বুর্কিনাবি পেশাদার ফুটবল খেলোয়াড়। তিনি বর্তমানে সাইপ্রাসীয় ক্লাব আরিস লিমাসোল এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।
২০১২–১৩ মৌসুমে, ফরাসি ক্লাব তুলুজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; তুলুজের হয়ে সাত মৌসুমে ১২২ ম্যাচে অংশগ্রহণ করার পর ২০১৯–২০ মৌসুমে তিনি ধারে ল্য আভ্রে যোগদান করেছেন। ল্য আভ্রে মাত্র এক মৌসুম ধারে খেলার পর কঁয়ের সাথে চুক্তি স্বাক্ষর করেছেন, যেখানে তিনি ৩৯ ম্যাচে অংশগ্রহণ করেছেন। ২০২১–২২ মৌসুমে, তিনি কঁ হতে সাইপ্রাসীয় ক্লাব আরিস লিমাসোলে যোগদান করেছেন।
ইয়াগো ২০১৩ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৬১ ম্যাচে অংশগ্রহণ করেছেন।
স্তিভ ফরিদ ইয়াগো ১৯৯২ সালের ১৬ই ডিসেম্বর তারিখে ফ্রান্সের সারসেলে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৩ সালের ২৩শে মার্চ তারিখে, ২০ বছর, ৩ মাস ও ৭ দিন বয়সে, ডান পায়ে ফুটবল খেলায় পারদর্শী ইয়াগো নাইজারের বিরুদ্ধে অনুষ্ঠিত ২০১৪ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৮৮তম মিনিটে আক্রমণভাগের খেলোয়াড় আরিস্তিদ বঁসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি বুর্কিনা ফাসো ৪–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে ইয়াগো সর্বমোট ৬ ম্যাচে অংশগ্রহণ করেছেন।
ইয়াগো ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
কিতাব (চলচ্চিত্র)

কিতাব হলো একটি জনপ্রিয় হিন্দি চলচ্চিত্র যা পরিচালনা করেন গুলজার। এই চলচ্চিত্রটি সমরেশ বসুর বাংলা গল্প পথিক অবলম্বনে নির্মিত হয়েছিল। এই চলচ্চিত্রটি ১৯৭৭ সালে প্রানলাল মেহেরা এন্ড গুলজার ব্যানারে মুক্তি পেয়েছিল এবং এই চলচ্চিত্রটির গীতিকার গুলজার সাহেব ও সংগীত পরিচালনা করেছিলেন রাহুল দেব বর্মণ। এই চলচ্চিত্রটির মুখ্য চরিত্রে অভিনয় করেন উত্তম কুমার, বিদ্যা সিনহা, শ্রীরাম লাগু, কেষ্ট মুখার্জী।
বাবলা (মাস্টার রাজু) একটি বাচ্চা যে তার মায়ের (দীনা পাঠক) সাথে একটি গ্রামে থাকে। তার মা তাকে তার দিদির (বিদ্যা সিনহা) কাছে (একটি শহরে) পাঠায় যাতে সে একটি ভালো স্কুলে যেতে পারে। প্রাথমিকভাবে, বাবলার স্কুল এবং তার দিদির বাড়ি উভয়কেই খুব পছন্দ করে এবং তার সহপাঠী পাপ্পু (মাস্টার টিটো) এর সাথে একটি ভাল বন্ধু হয়ে ওঠে। তারা রাস্তায় ঘুরে বেড়ায়, রাস্তার ম্যাজিক শো দেখে এবং তারা এই ধরনের কৌশল করতে পারে, কীভাবে মিষ্টি তৈরি হয় তা অনুসন্ধানের সাথে দেখতে থাকে, শিক্ষকের সাথে মজা করে ইত্যাদি। তারা এই সমস্ত জিনিসগুলি পুঙ্খানুপুঙ্খভাবে উপভোগ করে। কিন্তু বাবলা জীবনের রূঢ় বাস্তবতার কথা মনে করিয়ে দেয় যখন তার দিদি এবং জামাই তাকে পড়াশোনায় অনাগ্রহের জন্য এবং স্কুল থেকে তার তথাকথিত দায়িত্বজ্ঞানহীন আচরণের (যেমন শিক্ষকদের নিয়ে মজা করা, শ্রেণীকক্ষে গান গাওয়া) সম্পর্কে অভিযোগের জন্য তাকে তিরস্কার করে। তিনি বুঝতে পারেন যে বাচ্চাদের, তাদের নির্দোষতা, জীবন সম্পর্কে তাদের দৃষ্টিভঙ্গি বোঝে না এবং জীবনকে পুরোপুরি উপভোগ করার জন্য তাকে বড় হতে হবে।
একদিন বাবলা সিদ্ধান্ত নেয় যে সে গ্রামে তার মায়ের সাথে থাকতে পারবে। সে দৌড়ে ট্রেনে উঠে। যেহেতু তার কাছে টিকিট নেই, তাই টিকিট-মাস্টার তাকে ধরে পাশের স্টেশনে নামিয়ে দেয়। রাতে তিনি ঠান্ডা অনুভব করেন এবং আশ্রয়ের জন্য চারপাশে তাকান। তিনি দেখতে পান একজন বৃদ্ধ মহিলা কম্বল পড়ে ঘুমাচ্ছে এবং কম্বল ভাগাভাগি করে তার পাশে শুয়ে আছে। সকালে, বুড়ি এখনও ঘুমাচ্ছে দেখে, সে তার পাত্র থেকে একটি মুদ্রা তুলে জল খেতে চলে যায়। জল খাওয়ার সময় তিনি দেখেন যে বৃদ্ধা মহিলার চারপাশে অনেক লোক জড়ো হয়েছে। তিনি সেখানে গিয়ে দেখেন যে তিনি যে মহিলার সাথে ঘুমিয়েছিলেন তিনি মারা গেছেন। সে তার মূলে ভয় পায় এবং বুঝতে পারে যে জীবন আসলে, যারা দরিদ্র তাদের জন্য সহজ নয়। সে যে কয়েনটি নিয়েছিল তা ফিরিয়ে দেয় এবং তার মায়ের জায়গায় চলে যায়। সেখানে সে তার মা, দিদি এবং জামাইকে তার জন্য চিন্তিত দেখতে পায়। তারা বাবলাকে ফিরে দেখে আনন্দিত হয় এবং বাবলা সবাইকে প্রতিশ্রুতি দেয় যে সে আন্তরিকভাবে পড়াশুনা করবে এবং কখনো কারো জন্য সমস্যা সৃষ্টি করবে না।
মুজাম্মিল শাহ

মুজাম্মিল শাহ একজন পাকিস্তানি ক্রিকেটার । ২ নভেম্বর ২০১৭ সালে, 
অনুষ্ঠিত ২০১৭-১৮ মৌসুমের কায়েদ -ই-আজম ট্রফিতে ইসলামাবাদের হয়ে প্রথম শ্রেণির ক্রিকেটে অভিষেক ঘটে। আবার,২০১৮ সালের সেপ্টেম্বরে, ২০১৮-১৯ মৌসুমের কায়েদ-ই-আজম একদিনের প্রতিযোগিতায় লিস্ট এ ক্রিকেটে ইসলামাবাদের হয়ে আত্মপ্রকাশ ঘটে ।
আবু ইসহাক ইব্রাহিম

আবু ইসহাক ইব্রাহিম বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ রাইফেলসের মহাপরিচালক হিসেবে ১২ জুলাই ২০০১ থেকে ১ ডিসেম্বর ২০০১ পর্যন্ত দায়িত্ব পালন করেন।
আবু ইসহাক ইব্রাহিম বগুড়া ডিভিশনের কমান্ডার ছিলেন। তিনি বাংলাদেশ রাইফেলসের মহাপরিচালক হিসেবে ১২ জুলাই ২০০১ থেকে ১ ডিসেম্বর ২০০১ পর্যন্ত দায়িত্ব পালন করেন। ২১ জানুয়ারি ২০০২ সালে বাধ্যতামূলক অবসর পেয়েছিলেন।
ইজাজ আহমেদ চৌধুরী

ইজাজ আহমেদ চৌধুরী (১ জানুয়ারি ১৯৪৫ — ২৯ সেপ্টেম্বর ২০২২) বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ রাইফেলসের মহাপরিচালক হিসেবে ১২ ফেব্রুয়ারি ১৯৯৫ থেকে ১৮ জুলাই ১৯৯৬ পর্যন্ত দায়িত্ব পালন করেন।
ইজাজ আহমেদ চৌধুরীর জন্ম সিলেটের গোলাপগঞ্জে। তিনি ১৯৭১ সালে মুক্তিযুদ্ধে কর্মরত ছিলেন দ্বিতীয় ইস্ট বেঙ্গল রেজিমেন্টে। ২৫ মার্চ ঢাকায় গণহত্যার পর দ্বিতীয় ইস্ট বেঙ্গলের মেজর কাজী মুহাম্মদ শফিউল্লাহর নেতৃত্বে বিদ্রোহ করে মুক্তিযুদ্ধে যোগ দেন তিনি। যুদ্ধকালীন সময়ে তিনি আশ্রমবাড়ি সাব সেক্টরের অধিনায়কের দায়িত্ব পালন করেন। বাংলাদেশ স্বাধীন হবার পর তিনি সেনাবাহিনীতে গুরুত্বপূর্ণ বিভিন্ন দায়িত্ব পালন করেন। এর মধ্যে ৬৬ পদাতিক ডিভিশনের জিওসি হিসেবে দায়িত্ব পালন করেন। তিনি বাংলাদেশ রাইফেলসের মহাপরিচালক হিসেবে ১২ ফেব্রুয়ারি ১৯৯৫ থেকে ১৮ জুলাই ১৯৯৬ পর্যন্ত দায়িত্ব পালন করেন।
২৫ মে ১৯৯৬ সালে ব্যর্থ সেনা অভ্যুত্থানের অভিযোগে তাকে বাধ্যতামূলক অবসর পাঠানো হয়।
দক্ষিণ পূর্ব লাইন (কলকাতা শহরতলি রেল)

  
কলকাতা শহরতলির রেলওয়ের দক্ষিণ-পূর্ব লাইন হল কলকাতা, পশ্চিমবঙ্গ, ভারতের একটি শহরতলির রেলপথ।|এটি হাওড়া জংশন রেলওয়ে স্টেশন হাওড়া জংশন থেকে মেদিনীপুর পর্যন্ত 37টি স্টেশন নিয়ে গঠিত। পুরো লাইনটি গ্রেডে রয়েছে। এটিতে হাওড়া জংশন পশ্চিমবঙ্গের মেদিনীপুর থেকে শুরু হয়ে আমতা, হলদিয়া এবং দীঘা স্টেশনে ট্রিপল ট্র্যাকের অংশ রয়েছে। 
কলকাতার সাউথ ইস্টার্ন লাইনে ৩টি বড় করিডোর রয়েছে, যেগুলি শহরতলির উপগ্রহ শহরে যাওয়ার সময় বিভক্ত হয়ে যায়। হাওড়া জংশন (HWH) থেকে মেদিনীপুর (১২৮ কিমি) পর্যন্ত দুটি করিডোর (একটি স্থানীয় এবং অন্যটি মাধ্যমে) দক্ষিণ পূর্ব রেলপথকে অনুসরণ করে, মূল লাইনে, দুটি শাখা লাইনে বিভাজন - একটি পাঁশকুড়া থেকে হলদিয়া (69) কিমি) দক্ষিণ-পূর্বে এবং অন্যটি শালিমার থেকে আমতা পর্যন্ত (৫০ কিমি) পশ্চিমে। এই দুটি করিডোর 'প্রধান' দক্ষিণ পূর্ব লাইন গঠন করে। 
এই লাইনের প্রধান কারশেডগুলি হল টিকিয়াপাড়া, পাঁশকুড়া এবং খড়গপুরে । শহরতলির পরিষেবার জন্য এখানে দ্রুত এবং ধীরগতির লোকাল রয়েছে। ট্রেনগুলি সাধারণত গুরুত্বপূর্ণ স্টেশন থেকে শুরু হয় এবং শেষ হয়। 
দক্ষিণ পূর্ব লাইন নিম্নলিখিত রুট নিয়ে গঠিত:
মোটা অক্ষরে নামগুলি নির্দেশ করে যে স্টেশনটি একটি দ্রুতগামী ট্রেন থামার পাশাপাশি গুরুত্বপূর্ণ টার্মিনাল।
† 
দক্ষিণ পূর্ব লাইনের মেইন লাইনে দুটি ভাগে একটি বিভাজন রয়েছে এবং একটি লাইন এটিকে অতিক্রম করেছে।
† 
SER ১৯৬৭ থেকে ১৯৬৯ সময়কালে দক্ষিণ-পূর্ব লাইনকে 25,000 V AC-তে বিদ্যুতায়িত করেছে: হাওড়া – মৌরিগ্রাম, মৌরিগ্রাম – বাউরিয়া, বাউরিয়া – উলুবেড়িয়া, উলুবেড়িয়া – শ্যামচক, শ্যামচক – খড়গপুর। এই সময়ের মধ্যে এই লাইনের প্রথম ইএমইউ ট্রেন হাওড়া-মেচেদা রুটে শুরু হয়েছিল এই রুটটি শেষ হওয়ার পরে এটি ১লা ফেব্রুয়ারি ১৯৬৯-এ খড়গপুর পর্যন্ত বাড়ানো হয়েছিল।
১৯৭৪ থেকে ১৯৭৬ সময়কালে, পাঁশকুড়া – হলদিয়া লাইনটিও দুটি ধাপে বিদ্যুতায়িত হয়েছিল: পাঁশকুড়া – দুর্গাচক এবং দুর্গাচক – হলদিয়া, এর পরে ১ মে ১৯৭৬-এ এই লাইনে ইএমইউ পরিষেবা শুরু হয়েছিল।
১৯৮৫ সালে, খড়্গপুর-মেদিনীপুর লাইনও বিদ্যুতায়িত হয়েছিল। 
বর্তমানে, দক্ষিণ পূর্ব রেলওয়ে দক্ষিণ পূর্ব লাইনে ১২টি গাড়ি পরিষেবা চালাচ্ছে, ২০১৮ সালের মে মাসের আগে ৯টি কার রেক চলছিল যা যাত্রী পরিবহনে 9টি কার রেককে ১২টি কার রেকে রূপান্তরিত করার কারণে পরিবহনের সুবিধার জন্য শুরু হয়েছিল৷ 
এবং এছাড়াও, দক্ষিণ পূর্ব রেলওয়ে শহরতলির বিভাগে মহিলাদের বগিতে সিসিটিভি ক্যামেরা সহ একটি GPS ভিত্তিক ৩-ফেজ মেধা আইসিএফ ইএমইউ ট্রেন চালাচ্ছে, যা ২২ মার্চ ২০১৮-এ ফ্ল্যাগ অফ করা হয়েছিল।
অনন্য স্বতন্ত্র বর্ণ

অনন্য স্বতন্ত্র বর্ণ বর্ণ দর্শনশক্তির কিছু তত্ত্বে ব্যবহৃত একটি পরিভাষা যেগুলি অনুযায়ী মানব প্রত্যক্ষণ প্রক্রিয়াতে "অনন্য" (মনস্তাত্ত্বিকভাবে "মুখ্য") এবং সংযুক্ত বা মিশ্র স্বতন্ত্র বর্ণসমূহের মধ্যে পার্থক্য করা হয়। একটি অনন্য স্বতন্ত্র বর্ণকে এমন একটি বর্ণ বা রঙ হিসেবে সংজ্ঞায়িত করা হয়, যাকে একজন পর্যবেক্ষক বিশুদ্ধ কিছু হিসেবে প্রত্যক্ষণ করেন, অন্য কোনও এক বা একাধিক বর্ণের সাথে মিশ্রণ হিসেবে নয়। পরীক্ষণের ভিত্তিতে অনন্য স্বতন্ত্র বর্ণ বা রঙগুলিকে সংজ্ঞায়িত করার ক্ষেত্রে অনেক বৈচিত্র্য দেখতে পাওয়া যায়। প্রায়শই আন্তঃপর্যবেক্ষক ও একই পর্যবেক্ষকের মধ্যেই অনন্য স্বতন্ত্র রঙের সংখ্যাটি কত, তা নিয়ে পরিবর্তনশীলতা পরিলক্ষিত হয়। রঙের নামকরণ পরিবেশগত নিয়ামকগুলিও এরূপ পরিবর্তনশীলতার আরেকটি উৎস। যাই হোক, ঐসব অসামঞ্জস্য সত্ত্বেও প্রায়শই চারটি রঙের প্রত্যক্ষণকে "অনন্য" হিসেবে গণ্য করা হয়; এগুলি হল লাল, সবুজ, নীল ও হলুদ।
বর্ণ দর্শনশক্তির আলোচনায় বিরুদ্ধ প্রক্রিয়া তত্ত্বটির আগমনের পরেই কিছু কিছু স্বতন্ত্র বর্ণকে "অনন্য" হিসেবে নির্দেশ করার প্রয়োজন পড়ে। এভাল্ড হেরিং ১৮৯২ খ্রিস্টাব্দে প্রথম প্রস্তাব করেন যে লাল, সবুজ, নীল ও হলুদ হল অনন্য স্বতন্ত্র রঙ। হেরিংয়ের তত্ত্ব অনুযায়ী বর্ণ দর্শনশক্তি দুইটি বিপরীত বর্ণাক্ষের উপর ভিত্তি করে প্রতিষ্ঠিত - একটি লাল-সবুজ অক্ষ ও একটি নীল-হলুদ অক্ষ। তত্ত্বটি প্রত্যক্ষণগতভাবে অসম্ভব রঙ বা স্বতন্ত্র রঙের অর্থহীন মিশ্রণ যেমন "লালচে সবুজ" বা "হলদে-নীল" ধারণাগুলির উপরে প্রতিষ্ঠিত। ঐ রঙগুলি প্রত্যক্ষণগতভাবে অসম্ভব এবং লাল ও সবুজ এবং নীল ও হলুদ রঙের মধ্যে যে এক ধরনের বিরুদ্ধ সম্পর্ক বিদ্যমান, তার ইঙ্গিত দেয়।
স্নায়ুবিজ্ঞানে মস্তিষ্কে অনন্য স্বতন্ত্র রঙের অস্তিত্বের সাথে সম্পর্কিত শারীরতাত্ত্বিক কর্মপদ্ধতিগুলি আবিষ্কারের জোর প্রচেষ্টা করা হয়েছে। কিছুকাল ধারণা করা হয়েছিল যে বিরুদ্ধ প্রক্রিয়াটি চোখের অক্ষিপটে তিন ধরনের শঙ্কুকোষ (দীর্ঘ, মধ্যম ও হ্রস্ব তরঙ্গদৈর্ঘ্যের আলোর জন্য) থেকে আগত সংকেতগুলি প্রক্রিয়াজাতকরণের যে পদ্ধতি, সেটিকে দুইটি বর্ণীয় পদ্ধতির মাধ্যমে ব্যাখ্যা করা সম্ভব। প্রথমটি হল লাল-সবুজ এল-এম (দীর্ঘ-মধ্য) প্রক্রিয়া। দ্বিতীয়টি হল নীল-হলুদ প্রক্রিয়া যেটি একটি সদৃশ (এল+এম)-এস প্রক্রিয়ার উপর ভিত্তি করে সংঘটিত হয় বলে ধারণা করা হয়েছিল। তবে সাম্প্রতিক গবেষণায় বেরিয়ে এসেছে যে এই (এল+এম)-এস প্রক্রিয়াটি অনুযায়ী হলুদ একটি অনন্য স্বতন্ত্র রঙ হতে পারে না। ফলে বিজ্ঞানীরা ধারণা করেন যে অনন্য স্বতন্ত্র রঙের ধারণাটি অক্ষিপটে নয়, বরং পার্শ্বিক জানুবৎ স্নায়ুকেন্দ্রের উচ্চতর বর্গের প্রক্রিয়াজাতকরণের ফলাফল।
অনন্য স্বতন্ত্র বর্ণগুলি ভাষিক আপেক্ষিকতা বুঝতে গুরুত্বপূর্ণ ভূমিকা রেখেছে, যা অনুযায়ী ভাষা চিন্তার উপরে তাৎপর্যপূরণ প্রভাব বিস্তার করে। ভাষা ও সংস্কৃতি কীভাবে রঙের নামকরণের উপরে প্রভাব ফেলে তা নিয়ে বিতর্ক চলমান আছে এবং এ ব্যাপারটি এখনও পুরোপুরি বুঝতে পারা যায়নি। বিতর্কের বিশ্বজনীনবাদী পক্ষের লোকজনের যুক্তি হল অনন্য রঙের নামগুলি মানুষের দৃষ্টিতন্ত্রের সাথে জৈবিকভাবে জড়িত এবং এগুলি ভাষা ও সংস্কৃতি নির্বিশেষে একই। অন্যদিকে আপেক্ষিকতাবাদী পক্ষের লোকজনেরে এই যুক্তি দেন যে ভাষা চিন্তাকে প্রাতিবেশিক কাঠামো প্রদান করে এবং ফলে ভাষা প্রত্যক্ষণকেও প্রভাবিত করে, তাই ভিন্ন ভিন্ন পরিবেশ ও সংস্কৃতিতে ব্যক্তির প্রত্যক্ষণ ভিন্ন ভিন্ন হতে পারে।
খাও চাএ

খাও চাএ (, ) হল "ঠান্ডা জলে ভিজিয়ে রাখা ভাত"। "খাও" মানে "ভাত" এবং "চাএ" মানে "ভিজানো"। রাজা দ্বিতীয় রামের সময়, রেসিপিটি একটি সোম খাবার থেকে উদ্ভূত হয়ে পরিবর্তিত হয়ে নতুন রূপ পায়। এটি মার্চের মাঝামাঝি থেকে এপ্রিলের শেষ পর্যন্ত গরম মৌসুমে তৈরি এবং খাওয়ার কথা জানা যায়। 
সোন জনগণ তাদের থাই নববর্ষের অংশ হিসেবে সোংক্রান (থিংইয়ান) উৎসবের সময় এই খাবারটি তৈরি করে, যা বার্মিজ ভাষায় থিংয়ান ভাত নামে পরিচিত।
পাপুয়া নিউগিনি জাতীয় অনূর্ধ্ব-১৯ ক্রিকেট দল

পাপুয়া নিউগিনি অনূর্ধ্ব-১৯ ক্রিকেট দল অনূর্ধ্ব-১৯ ক্রিকেটে পাপুয়া নিউগিনির প্রতিনিধিত্ব করে।
জমিয়ত ইশাআতুত তাওহিদ ওয়া সুন্নাত

জমিয়ত ইশাআতুত তাওহিদ ওয়া সুন্নাত (; সংক্ষেপে জেআইটিডব্লিউএস) পাকিস্তানের সর্বাধিক গুরুত্বপূর্ণ বেরলভি বিরোধী সংগঠন। এই সংগঠনের অনুসারীরা ইশাতি/মামাতি/পাঞ্জপীরি নামেও পরিচিত। ১৯৫৭ সালে মাওলানা হুসাইন আলী পাঞ্জাবের মিয়ানওয়ালীতে এই সংগঠনটি প্রতিষ্ঠা করেন। সংগঠনটির বর্তমান প্রধান তাহির তৈয়ব পাঞ্জপীরি।
হুসাইন আলী বিশ্বাস করতেন, নবীগণ তাদের কবরে জীবিত থাকলেও তাদের জীবনের প্রকৃতি পার্থিব জীবনের থেকে ভিন্ন এবং পার্থিব জগতের সাথে তাদের কোন সম্পর্ক নেই। এই মতপার্থক্য দেওবন্দিদের মধ্যে বিভেদ সৃষ্টি করে। হুসাইন আলীর অনুসারীরা মামাতি নামে পরিচিতি লাভ করে। অন্য দেওবন্দিরা হায়াতি নামে পরিচিত। মামাতিরা অন্যান্য দেওবন্দিদের সাথে বিভিন্ন ধর্মীয় ও রাজনৈতিক সংগঠনে কাজ করেছিল। কিন্তু হায়াতিদের সাথে বিরোধ চরম আকার ধারণ করলে তারা নিজেদের সংগঠন প্রতিষ্ঠার সিদ্ধান্ত নেয়। তখন থেকে এটি শুধু বেরলভি নয়, হায়াতি দেওবন্দিদের বিরুদ্ধেও কাজ করে।
মুহাম্মদ তাহির পাঞ্জপীরি সংগঠনটির প্রতিষ্ঠাতা হুসাইন আলীর একজন বিশিষ্ট ছাত্র ছিলেন। তিনি হুসাইন আলীর এই মতাদর্শ ধারণ করে খাইবার পাখতুনখোয়ার সোয়াবি জেলার নিজ শহর পাঞ্জপীরে ১৯৪৭ সালে একটি মাদ্রাসা প্রতিষ্ঠা করেন। তখন থেকে এই মতাদর্শের অনুসারীরা পাঞ্জপীরি নামে পরিচিতি লাভ করে। এরা খাইবার পাখতুনখোয়ায় ব্যাপক প্রভাব বিস্তার করে। পাঞ্জপীরিরা নিজেদের সত্যিকার দেওবন্দি দাবি করে এবং মূলধারার দেওবন্দিদের বিভ্রান্ত হিসেবে চিহ্নিত করে।
তেহরিকে নাফাজে শরিয়াতে মুহাম্মাদির (টিএনএসএম) প্রতিষ্ঠাতা সুফি মুহাম্মদ মুহাম্মদ তাহির পাঞ্জপীরির ছাত্র ছিলেন। টিএনএসএম শরিয়া শাসন বাস্তবায়নের দাবি জানিয়েছিল। এই আন্দোলন প্রথমে দির জেলা থেকে শুরু হলেও পরে পুরো মালাকান্দ বিভাগে ছড়িয়ে পড়ে। জমিয়ত ইশাআতুত তাওহিদ ওয়া সুন্নাতের পূর্ববর্তী প্রভাবের কারণে টিএনএসএম শীঘ্রই মালাকান্দ বিভাগে বিশাল প্রভাব বিস্তার করতে শুরু করেছিল। খাইবার পাখতুনখোয়া ছাড়াও আফগানিস্তানের নুরিস্তান ও বাদাখশান প্রদেশে পাঞ্জপীরির শক্তিশালী প্রভাব আছে। তাহির পাঞ্জপীরির মৃত্যুর পর পাঞ্জপীরির মাদ্রাসাটি এখন পরিচালনা করেন তার ছেলে তৈয়ব তাহির পাঞ্জপীরি।
তাওহাকি ভ্যালিস

তাওহাকি ভ্যালিস (ইংরেজি: Tawhaki Vallis) হল বৃহস্পতির প্রাকৃতিক উপগ্রহ আইয়োর একটি অগভীর উপত্যকা। আইয়োর অগ্রণী গোলার্ধে পশ্চিম মিডিয়া রিজিওতে বিষুবীয় সমভূমি অঞ্চলে স্থানাংকে এটি অবস্থিত। উপত্যকাটির দৈর্ঘ্য ১৯০ কিলোমিটার, প্রস্থ ০.৫ থেকে ৬ কিলোমিটার এবং গভীরতা ৪০ থেকে ৬৫ মিটার। অগভীরতা এবং ঔজ্জ্বল্য বা বর্ণ বৈচিত্র্যের অভাবের কারণে তাওহাকি ভ্যালিসকে ১৯৯৯ সালের ২৬ নভেম্বর আইয়োর মুখোমুখি হওয়ার পর "গ্যালিলিও" মহাকাশযান থেকে কেবল একটি একক, উচ্চ ব্যাপনস্থল-সম্বন্ধীয় রেজোলিউশন পর্যবেক্ষণেই দেখা গিয়েছিল। উপত্যকাটির উত্তর ও দক্ষিণ সীমা পর্যবেক্ষণের উত্তর উপান্ত ও গোধূলি টার্মিনেটর দ্বারা বিচ্ছিন্ন। তাই পরিমাপকৃত দৈর্ঘ্যের তুলনায় তাওহাকির দৈর্ঘ্য বেশি। ২০০৬ সালে নিকটবর্তী আগ্নেয়গিরি তাওহাকি প্যাটারা ও মাওরি বজ্রপাতের দেবতা তাওহাকির নামানুসারে ইন্টারন্যাশনাল অ্যাস্ট্রোনমিক্যাল ইউনিয়ন এই উপত্যকাটির নামকরণ করে।
তাওহাকি ভ্যালিসের প্রাকৃতিক বৈশিষ্ট্য বিশ্লেষণ করে দেখা গিয়েছে যে এটি সম্ভবত একটি লাভা প্রণালী, যা তাপীয় ক্ষয়সাধনের মাধ্যমে মিডিয়া রিজিও সমভূমিতে ধীরে ধীরে ক্ষয়প্রাপ্ত হয়েছে। প্রণালীটি হল ব্রেইডেড, প্রণালীর মধ্যভাগে কয়েকটি উঁচু দ্বীপও বিদ্যমান। প্রণালীর প্রস্থের পরিবর্তনের কারণ সম্ভবত প্রাকৃতিক বৈশিষ্ট্যের পার্থক্য অথবা সমভূমির ভূত্বকের নিম্নাংশের গুণাবলি। প্রণালীর তলদেশ যেহেতু পার্শ্ববর্তী সমভূমির থেকে নিচু, সেই হেতু প্রণালীর মধ্য দিয়ে একবার প্রবাহিত হওয়া লাভা শীতলায়িত লাভা থেকে গঠিত হওয়ার পরিবর্তে তাপীয় ভূমিক্ষয়ের মাধ্যমে প্রবাহিত হয়। প্রণালীর দুই ধারে উঁচু পাড়ের অনুপস্থিতির মাধ্যমেই তাওহাকি ভ্যালিস যে একটি লাভা প্রবাহের পরিবর্তে একটি লাভা প্রণালী এই তত্ত্ব সমর্থিত হয়। এর জন্য প্রবাহিত লাভাকে ২০০-কিলোমিটার দীর্ঘ প্রণালীতে বিকিরণমূলক ও পরিবহণমূলক শীতলায়ন থেকে অন্তরিত হতে হয়। যদিও প্রণালীটির চ্যাপ্টার তলদেশ এবং নিকটে জ্বালামুখ গহ্বরমালার অনুপস্থিতিও তাওহাকি ভ্যালিসকে চাঁদের হেডলি রিলের মতো একটি পতিত লাভা টিউব হওয়া থেকে নিবারিত করে। লাভার উপাদান ও ভূত্বকের নিম্নাংশের ভিত্তিতে তাওহাকি ভ্যালিস সম্ভবত ৪০০-৬০০ দিনের একটি পর্যায়ে (অতি-ম্যাফিক সমভূমির উপর প্রবাহিত অতি-ম্যাফিক লাভার ক্ষেত্রে), ১০-৬০ দিনের একটি পর্যায়ে (সালফার সমভূমির উপর প্রবাহিত সালফার লাভার ক্ষেত্রে) অথবা কয়েক ঘণ্টা থেকে কয়েক দিনের একটি পর্যায়ে গঠিত হয়, যখন উচ্চ-তাপমাত্রার লাভা ভূত্বকের নিম্নাংশে অতিকতর শীতলতর বিন্দুতে প্রবাহিত হয় (যেমন যখন প্রধানত সালফার গঠিত সমভূমির উপর অতি-ম্যাফিক লাভা প্রবাহিত হয়)। এতটা দীর্ঘপথ প্রবাহিত হওয়ার জন্য লাভার তরল অবস্থায় থাকার প্রয়োজনীয়তা এবং এই ধরনের প্রণালী গঠনের জন্য অগ্ন্যুৎপাতের নির্দিষ্ট সময়কালের কথা চিন্তা করে বলা যায়, শেষোক্ত সম্ভাবনাটিরই (একটি শীতলতর গলন তাপমাত্রায় সালফারের উপর উচ্চ-তাপমাত্রার লাভা) সম্ভাব্যতা অধিক।
তাওহাকি ভ্যালিসের অনুরূপ প্রণালী জামামা ও এমাকং প্যাটারার কাছেও পর্যবেক্ষিত হয়েছে। এই প্রণালীগুলি স্পষ্টতই সংশ্লিষ্ট আগ্নেয়গিরিগুলির সঙ্গে সম্পর্কযুক্ত। কিন্তু প্রাপ্ত ছবিগুলির ভিত্তিতে এ কথা জানা যায় না যে, তাওহাকি প্যাটারায় কোনও অগ্ন্যুৎপাত তাওহাকি ভ্যালিসের উৎপত্তির জন্য দায়ী কিনা।
ফরাস

ফরাস () হল একটি শিমজাতীয় শীতকালীন ফসল যা প্রায়ই সিলেটী খাবারে দেখা যায়। এটি এক ধরনের ঝাড় শিমের তরকারি। সবজি হিসাবে এটি মটরশুটির মতোই। কাঁচা ফরাশ সবজি হিসাবে রান্না করা হলেও এর মূল অংশ হল এর বীজ। ফরাশ সাধারণত মাছ এবং মাংস দিয়ে রান্না করা হয়। এটি সাধারণত রান্না করা ভাত এবং রুটির সাথে পরিবেশন করা হয়। সিলেটি যারা বিদেশে বসবাস করেন, বিশেষ করে যুক্তরাজ্য, মার্কিন যুক্তরাষ্ট্র এবং মধ্যপ্রাচ্যে, তাদের জন্য ফরাস রোদে শুকিয়ে প্যাকেট করে বিদেশে পাঠানো হয়।
বৃহত্তর সিলেট অঞ্চলের জলবায়ু শীতকালে শুষ্ক এবং মাটি আর্দ্র থাকে, তাই সিলেটে প্রাচীনকাল থেকেই ফরাশের চাষ হয়ে আসছে। ফ্রান্স থেকে এটি প্রথম সিলেটে আসে বলে জানা যায়। এজন্য একে সিলেটি ভাষায় ফরাশ বলা হয়। সিলেটের পলিমাটিতে এ সবজি ভালো জন্মে। সাম্প্রতিক বছরগুলোতে চট্টগ্রাম ও কুমিল্লায়ও এই শীতকালীন সবজির চাষ হচ্ছে। বিশ্বব্যাপী সিলেটিদের মধ্যে জনপ্রিয়তার কারণে, এটি ইংল্যান্ড, আমেরিকা এবং কানাডা সহ বেশ কয়েকটি দেশে রপ্তানি করা হয়।
ভোজ্য তেল, দারুচিনি, এলাচ, লবণ, পেঁয়াজ, মরিচের গুঁড়া, হলুদ, ধনে কুচি এবং গরম মসলা।
ইউনিভার্সিটি অব স্কিল এনরিচমেন্ট অ্যান্ড টেকনোলজি

ইউনিভার্সিটি অব স্কিল এনরিচমেন্ট অ্যান্ড টেকনোলজি বাংলাদেশের একটি বেসরকারি বিশ্ববিদ্যালয়। এটি নারায়ণগঞ্জ জেলার সিদ্ধিরগঞ্জে অবস্থিত।
নিম্নোক্ত ব্যক্তিবর্গ ইউনিভার্সিটি অব স্কিল এনরিচমেন্ট অ্যান্ড টেকনোলজির উপাচার্য হিসেবে দায়িত্ব পালন করেন:
ইউনিভার্সিটি অব স্কিল এনরিচমেন্ট অ্যান্ড টেকনোলজিতে বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়: